ועדת הכספים, כנסת 18, פרוטוקול מספר 598, 2010-12-21 10:30

משה גפני: אנחנו עוברים לפרק ה', ביטוח לאומי.

משה גפני: מה ההסתייגויות לפרק הזה?

שמרית גיטלין שקד: סעיף 12(1) עוסק בהארכת הוראת השעה לעניין מימון הגירעון בענף אבטלה וענף ילדים.

שמרית גיטלין שקד: ההסתייגות של מרצ מדברת על כך שאנחנו נקצר את הוראת השעה והיא תסתיים ב-31 בדצמבר 2010.

משה גפני: כמה הסתייגות יש?

שמרית גיטלין שקד: אחת.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

אנחנו מצטרפים לכל ההסתייגויות של מרצ לדיבור.

כל הסיעה.

משה גפני: שגית, אומר שכל הסיעה מצטרפת להסתייגויות של מרצ.

כל הסיעה מצטרפת להסתייגויות של מרצ.

לכל ההסתייגויות.

מירי רגב: אתם מכירים את ההסתייגויות או רק ג'ומס מכיר אותן?

יעקב אדרי: אנחנו סומכים על שיקול דעתו.

אורי אריאל: סיעתנו מצטרפת למרצ בכל ההסתייגויות, לצורך דיבור.

שגית אפיק: לדיבור או להסתייגויות המהותיות שלהם?

אורי אריאל: לדיבור.

אורי אריאל: על ההסתייגויות עוד נדבר כשנגיע אליהן.

שגית אפיק: רוב ההסתייגויות של מרצ הן מהותיות.

שגית אפיק: אם כן, זה יהיה לפי העניין.

שמרית גיטלין שקד: אין עוד הסתייגויות ל-12(1).

חנא סוייד: רגע, יש עוד הסתייגויות לסעיף הזה 12(1) של חד"ש, רע"מ-תע"ל ובל"ד.

שגית אפיק: מי שביקש למחוק, הסברתי קודם.

חנא סוייד: לא, לא ביקשנו למחוק.

שגית אפיק: לא קיבלנו הסתייגויות.

אחמד טיבי: במקום ב', יבוא ו'.

שמרית גיטלין שקד: לא קיבלנו, אבל תגיד לנו.

אחמד טיבי: סעיף 12(1), במקום ב', התשע"ב, 31 בדצמבר 2016 יבוא ו', התשע"ו, 2012.

שגית אפיק: לא קיבלנו את זה.

משה גפני: לא משנה.

משה גפני: אנחנו נצביע ותתנו להם את הדף.

חנא סוייד: זה יעלה למליאה?

משה גפני: כן.

משה גפני: זה יעלה למליאה.

משה גפני: אנחנו מצביעים על ההסתייגות של רע"מ-תע"ל.

משה גפני: ה צ ב ע ה ההסתייגות לא התקבלה

יצחק וקנין: אי אפשר לנהל את הישיבה הזאת של ההצבעות עם כל המערכת הזאת.

שמרית גיטלין שקד: יש הסתייגות לסעיף 12(2).

שמרית גיטלין שקד: , במקום 7.75 יבוא 9 אחוזים.

שמרית גיטלין שקד: הסתייגות של רע"מ-תע"ל, חד"ש, בל"ד.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שמרית גיטלין שקד: סעיף 12(3), במקום כ"ח בטבת התשע"ב, 31 בדצמבר 2012, יבוא ו' בטבת התשע"ו.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שמרית גיטלין שקד: סעיף 12(3).

שמרית גיטלין שקד: במקום 1 בינואר 2014 יבוא 2 בינואר 2013.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שמרית גיטלין שקד: הסתייגות לסעיף 13(א) של חברי הכנסת דניאל בן סימון, עמיר פרץ, איתן כבל, ראלב מג'אדלה.

שמרית גיטלין שקד: מישהו מהם כאן?

גאלב מג'אדלה: אני כאן.

שמרית גיטלין שקד: ההסתייגות אומרת שההפחתות של הקצבות אוצר המדינה ייכנסו לתוקף ב-2012 רק אם יהיה גידול בתקבולים שגבה המוסד ב-2011 לעומת 2010 בשיעור שבו הופחתו הקצבות אוצר המדינה למוסד באותה שנה.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

אחמד טיבי: הייתה בעיה בספירה אדוני.

משה גפני: מי בעד ההסתייגות?

משה גפני: אני חוזר על ההצבעה.

שמרית גיטלין שקד: שההפחתות יהיו תואמולת לשיעור שבאמת היה גידול בהכנסות של המוסד לביטוח לאומי.

גאלב מג'אדלה: הצעת הרביעיה.

אמנון כהן: ההצעה של המורדים.

גאלב מג'אדלה: לא של המורדים.

גאלב מג'אדלה: של הרביעיה.

משה גפני: ה צ ב ע ה בעד – 6 נגד - 9 ההסתייגות לא התקבלה הישג גדול לשלושת המפלגות.

אמנון כהן: לארבעת המפלגות.

משה גפני: עדיין ההסתייגות לא עברה.

שמרית גיטלין שקד: סעיף 16(א), במקום 200.5 יבוא 220.

שמרית גיטלין שקד: הסתייגות של רע"מ-תע"ל, חד"ש-בל"ד.

אחמד טיבי: אני מבקש הסתייגות דיבור.

אחמד טיבי: אדוני, אני רוצה להקל עליך.

אחמד טיבי: חבר הכנסת גפני, ההסתייגויות שלנו כאן

אחמד טיבי: כולן הופכות להסתייגויות דיבור וכך נקצר את התהליך.

שגית אפיק: אתם מוותרים על ההסתייגוית שלכם והופכים אותן להסתייגויות דיבור.

אחמד טיבי: ההסתייגויות של רע"מ-תע"ל, תצביע עליהן פעם אחת והן הסתייגויות לדיבור.

שגית אפיק: דיבור, זה אומר שאנחנו משנות את הנוסח לנוסח לדיבור.

שגית אפיק: הסתייגות מהותית היא הסתייגות מהותית.

אחמד טיבי: אז בוא נמשיך.

יצחק וקנין: כל הסתייגות שכתובה כאן, היא מהותית.

משה גפני: חבר הכנסת טיבי, אני יכול לעשות אתך הסכם?

אחמד טיבי: אני כבר שנים מבקש הסכם.

משה גפני: אם לא יהיה רוב להסתייגות הראשונה שלך, אתה לא תביא להצבעה במליאה, אחרי הדיבור לא תביא להצבעה במליאה, את ההסתייגויות האלה.

אחמד טיבי: לא, כל זה בא למליאה.

משה גפני: הבנתי.

משה גפני: אז צריך להצביע.

שמרית גיטלין שקד: סעיף 16(א), במקום 200.5 יהיה 200.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה

שמרית גיטלין שקד: סעיף 16(ב).

שמרית גיטלין שקד: במקום 204.5 יבוא 225.

משה גפני: אנחנו מצביעים.

משה גפני: ה צ ב ע ה ההסתייגות לא התקבלה

שגית אפיק: האוצר, איזה הסתייגויות הן תקציביות?

שגית אפיק: כל ההסתייגויות היו תקציביות.

משה גפני: אבל אני חייב לומר שיש להם הסתייגויות טובות.

אחמד טיבי: אם לא היית היושב ראש, היית מצביע בעד.

משה גפני: לא עומד לדיון אפילו.

משה גפני: רבותיי, אנחנו הפלנו את כל ההסתייגויות בפרק הזה של הביטוח הלאומי.

משה גפני: עכשיו אני רוצה להצביע על הסעיף כפי שהוא.

משה גפני: במהלך הדיון בוועדה היה מדובר על כך שסעיף 12(1) על פי ההצעה המקורית הוא עד ה-31 בדצמבר 2016.

משה גפני: אנחנו אמרנו שאנחנו לא מסכימים לזמן כזה ארוך ולכן אני מציע לוועדה לקצר את המועד בשנתיים ולהוריד את זה מ-31 בדצמבר 2016 ל-31 בדצמבר 2014.

שגית אפיק: זה בעמוד ראשון, סעיף 12(1).

משה גפני: אני מבקש להצביע על סעיף 12(1).

משה גפני: במקום 31 בדצמבר 2016 יהיה 31 בדצמבר 2014.

משה גפני: אנחנו מצביעים על אישור הסעיף הזה על פי השינוי שאני מציע.

משה גפני: ה צ ב ע ה אושר

אחמד טיבי: מה אומר הסעיף?

שגית אפיק: מימון גירעון בענף אבטלה.

חיים אורון: אני נמנעתי.

חיים אורון: אני רציתי לקצר את זה.

משה גפני: גם אני רציתי לקצר את זה, אבל באמצע יהיו בחירות.

שגית אפיק: עכשיו אתה מצביע על כל פרק ה' עם התיקונים בנוסח שמופיע בפניכם.

משה גפני: אני מבקש שתסתכלו על הנוסח שמופיע בפניכם.

משה גפני: אנחנו מצביעים על כל פרק הביטוח הלאומי כפי שמופיע כאן ואני מבקש שתסתכלו על הפרק כי הסעיף של קצבאות הילדים, מה שכל חברי הוועדה היו נגד, נמחק.

משה גפני: לכן אנחנו מצביעים על כל פרק הביטוח הלאומי ואין קיצוץ בקצבאות הילדים.

יעקב אדרי: אין קיצוץ?

משה גפני: לא.

משה גפני: אתה דרשת את זה.

רועי קרת: אדוני, יש תקלה שתיפול בפני הוועדה, משהו שגם אנחנו לא היינו ערים לו וכדאי אולי שחברי הוועדה ישמעו.

יעקב אדרי: מי אדוני?

רועי קרת: מהביטוח הלאומי.

רועי קרת: באחד מהמספרים שכתובים בנוסח שבפניכם, יש הפחתות של מאות מיליונים מקופת המוסד.

רועי קרת: 200 מיליון מתוכם הם על חשבון כסף שאמור היה להיכנס לקופת המוסד מחוק שאמור היה לעבור בתוקף לשנת 2011 אבל הוא עבר בתוקף רק ל-2012.

רועי קרת: אלה 200 מיליון שקלים שלוקחים מאתנו ולא ייכנסו לשום מקום.

שלי יחימוביץ': למה אתם אומרים לנו את זה עכשיו?

יעקב אדרי: מה המשמעות של זה?

יעקב אדרי: שאתם בגירעון של 200 מיליון שקלים?

רועי קרת: של עוד 200 מיליון שקלים.

שלי יחימוביץ': למה לא נתתם לנו זמן להילחם על זה?

רועי קרת: חשבנו שהייתה לנו הבנה באוצר עם העניין הזה, אבל הסתבר לנו שלא.

שלי יחימוביץ': זה בניגוד להבנה על האוצר.

חיים אורון: על איזה סעיף אתה מדבר?

שמרית גיטלין שקד: הוא מדבר על סעיף 16.

רועי קרת: סעיף 16(א).

חיים אורון: קודם כל, אני מבקש לרשום הסתייגות על פי עמדת הביטוח הלאומי.

חיים אורון: אף אחד כאן לא ידע על זה.

משה גפני: ג'ומס, אני אצביע על ההסתייגות שלך, אבל אני רוצה תשובה של משרד האוצר.

שלי יחימוביץ': אני מצטרפת להסתייגות.

אחמד טיבי: גם אני רוצה הסתייגות.

שמרית גיטלין שקד: שיאמרו בדיוק מה המספרים שהם מציעים ואז יוכלו להצטרף להסתייגות.

רועי קרת: בסעיף 16(א) המספר שמופיע היום הוא 200.5 וצריך להיות שם לדעתנו 205.1.

משה גפני: תודה.

משה גפני: משה, תענה ואנחנו נצביע על זה כהסתייגות.

משה בר סימן טוב: תיקון החקיקה על צמצום הגירעון בביטוח הלאומי היה צריך להיכנס לתוקף כבר ב-2011 אבל הוא נכנס ב-2012 לבקשת המוסד לביטוח לאומי.

משה בר סימן טוב: אנחנו אמרנו שאנחנו נסייע.

משה בר סימן טוב: המוסד לביטוח לאומי, על מנת שנוכל לגבות חובות עבר מהציבור שמסתכמים בהיקף של מיליארדים על מנת לגשר על הפער הזה כך שהם לא ייפגעו.

רונית תירוש: אני לא הבנתי.

רונית תירוש: הוא מדבר על טעות.

משה גפני: זאת לא טעות.

רונית תירוש: האוצר מדבר על התחולה.

משה גפני: הנושא ברור.

משה גפני: יש הסתייגויות וגם קדימה הצטרפה להסתייגות הזאת.

משה גפני: אנחנו נצביע על ההסתייגות.

שגית אפיק: מי רוצה את ההסתייגות?

חיים אורון: אני.

רונית תירוש: אני.

משה גפני: כולם.

משה גפני: כל האופוזיציה.

משה גפני: אחמד טיבי בשם ארבעת המפלגות, קדימה, ג'ומס בשם מרצ.

משה גפני: אנחנו מצביעים על ההסתייגות.

משה גפני: ה צ ב ע ה ההסתייגות לא התקבלה עכשיו אנחנו מצביעים על כל הפרק של הביטוח הלאומי, על הסעיפים שנדונו בוועדת הכספים.

משה גפני: זה יורד מ-2016 ל-2014 ואין קיצוץ בקצבאות הילדים.

משה גפני: זה על פי מה שחברי הוועדה דרשו.

משה גפני: בקצבאות הילדים, אנחנו בתחתית המדרג של העולם הערבי בנושא הזה.

חיים אורון: תבקש להצביע על סעיף 21.

משה גפני: אנחנו מצביעים על כל הפרק.

יעקב אדרי: הרב גפני, בסוף אתה תשכנע אותנו להצביע נגד.

משה גפני: אנחנו מצביעים על כל פרק הביטוח הלאומי כפי שמופיע כאן בלי קצבאות הילדים.

משה גפני: ה צ ב ע ה פרק הביטוח הלאומי – אושר שניים נמנעים.

משה גפני: מלבד הנמנעים, כולם הצביעו בעד הפרק הזה בלי קצבאות הילדים.

משה גפני: תודה רבה.

משה גפני: אנחנו ממשיכים.